અમદાવાદમાં આવતા અને જતા તમામ હાઈવે અને મુખ્ય રસ્તાઓ પર પોલીસ બંદોબસ્ત સઘન કરી દેવામાં આવ્યો છે. રેલ્વે સ્ટેશનની સુરક્ષામાં પણ વધારો કરી દેવામાં આવ્યો છે. રાજ્યમાં સાંસદો અને ધારાસભ્યોના ઘર બહાર સુરક્ષા વધારી દેવામાં આવી છે. રાજ્ય સરકારની માંગ બાદ કેન્દ્રમાંથી વધારાની ફોર્સ ગુજરાત મોકલવામાં આવી છે. કેન્દ્રીય ગૃહમંત્રી રાજનાથસિંહે રાજ્યની પરિસ્થિતિ અંગે આનંદીબેન પટેલ સાથે ચર્ચા કરી છે. રાજ્યના મુખ્યપ્રધાન આનંદીબેને રાજ્યમાં કાયદો અને વ્યવસ્થાની સ્થિતિ જાળવી રાખવાની અપીલ કરી છે.